

 LATVIJAS REPUBLIKAS

DAUGAVPILS PILSĒTAS DOME

Reģ. Nr. 90000077325, K. Valdemāra iela 1, Daugavpils, LV-5401, tālrunis 65404344, 65404346, fakss 65421941

e-pasts: info@daugavpils.lv www.daugavpils.lv

**LĒMUMS**

Daugavpilī

2015.gada 30.aprīlī Nr.**193**

(prot.Nr.**9**, **24**.§)

**Par nomas tiesību izsoli**

Pamatojoties uz likuma “Par pašvaldībām” 4.pantu, 14.panta pirmās daļas 2.punktu, Daugavpils pilsētas domes 2008.gada 10.aprīļa saistošo noteikumu Nr.21 “Par neapbūvēta zemesgabala nomas maksas apmēru” 4.punktu, Daugavpils pilsētas domes 2006.gada 14.septembra noteikumiem Nr.1 “Neapbūvētu zemesgabalu nomas tiesību izsoles kārtību”, ņemot vērā, ka ņemot vērā Daugavpils pilsētas domes Pilsētbūvniecības un vides komisijas 2015.gada 14.aprīļa lēmumu Nr.1 un, ka šis lēmuma projekts ir izskatīts Daugavpils pilsētas domes Finanšu komitejas 2015.gada 23.aprīļa sēdes protokolu Nr.9, atklāti balsojot: PAR – 11 (V.Bojarūns, A.Broks, J.Dukšinskis, P.Dzalbe, A.Gržibovskis, R.Joksts, J.Lāčplēsis, A.Nikolajevs, D.Rodionovs, A.Samarins, R.Strode), PRET – nav, ATTURAS – 2 (N.Petrova, J.Zaicevs), **Daugavpils pilsētas dome nolemj:**

1. Nodot iznomāšanai Daugavpils pašvaldības īpašumā esošo zemes vienības ar kadastra apzīmējumu 0500 001 3521, Rīgas ielā 54A, Daugavpilī, daļu aptuvenā platībā 100 m2 bez apbūves tiesībām.

2. Apstiprināt Daugavpils pilsētas domes 2015.gada 30.aprīļa noteikumus Nr.4 „Īslaicīgas lietošanas būves – vasaras kafejnīcas uz zemesgabala ar kadastra apzīmējumu 0500 001 3521, Rīgas ielā 54A, Daugavpilī, izvietošanas vietas nomas izsoles noteikumi” (pielikumā).

3. Uzdot zemes vienības ar kadastra apzīmējumu 0500 001 3521, Rīgas ielā 54A, Daugavpilī, 100 m2 aptuvenā platībā nomas tiesību izsoli rīkot Daugavpils pilsētas domes Īpašuma departamentam.

Pielikumā: Daugavpils pilsētas domes 2015.gada 30.aprīļa noteikumi Nr.4 “Īslaicīgas lietošanas būves – vasaras kafejnīcas uz zemesgabala ar kadastra apzīmējumu 0500 001 3521, Rīgas ielā 54A, Daugavpilī, izvietošanas vietas nomas izsoles noteikumi”.

Domes priekšsēdētājs *(personiskais paraksts)* J.Lāčplēsis